Miettinen karsiutui 3 000 metrin estejuoksun alkuerissä Pekingin alle 20-vuotiaiden MM-kilpailuissa 2006. Hengelon alle 20-vuotiaiden EM-kilpailuissa 2007 hän sijoittui 5 000 metrillä 12:nneksi ja karsiutui 3 000 metrin estejuoksun alkuerissä. Saman vuoden maastojuoksun EM-kilpailuissa hän oli alle 20-vuotiaiden sarjassa 63:s. Miettisellä on myös useampia maaotteluedustuksia. Parhaimmillaan hän on ollut kolmas 10 000 metrin maaottelujuoksussa Göteborgissa 2007.